ອິນໂດເນເຊຍ ຕຽມປະຫານຊີວິດ ຊາວຕ່າງປະເທດ 9 ຄົນ
ອິນໂດເນເຊຍ ຕຽມປະຫານຊີວິດ ຊາວຕ່າງປະເທດເກົ້າຄົນ ຜູ້ຊາຍແແປດຄົນ ແລະຜູ້ຍິງນຶ່ງຄົນ ທີຕິດຄຸກ ມາເປັນເວລາ ນຶ່ງທົດສະວັດແລ້ວ.
ພວກລັກລອບຄ້າຢາເສບຕິດ ຊາວອອສເຕຣເລຍສອງຄົນ ຢູ່ ໃນອິນໂດເນເຊຍ ໄດ້ຖືກນຳອອກຈາກຄຸກເມືອງ Bali ໃນວັນ ພຸດມື້ນີ້ໄປຫາເກາະແຫ່ງນຶ່ງ ບ່ອນທີ່ເຂົາເຈົ້າ ຈະຖືກປະຫານຊີ ວິດ ທ້າວ Andrew Chan ອາຍຸ 31 ປີ ແລະ ທ້າວ Myuran Su- kumaran ອາຍຸ 33 ປີ ທີ່ໄດ້ໃຊ້ເວລາ ໃນໄລຍະສິບປີທີ່ຜ່ານ ມາຢູ່ໃນຄຸກພ້ອມດ້ວຍທ້າວ Reheen Agbaje Salami ຊາວ ໄນຈີເຣຍອາຍຸ 45 ປີທີ່ເກີດຢູ່ເມືອງ Cordova ປະເທດສະເປນ ແລະນາງ Mary Jane FiestaVeloso ຊາວຟີລິບປິນອາຍຸ 30 ປີ ທັງສີ່ຄົນນີ້ ຈະຖືກສົ່ງໄປເກາະ Nusakambangan ບ່ອນທີ່ ຄາດວ່າ ເຂົາເຈົ້າຈະຖືກຍິງເປົ້າ ໃນບໍ່ເທົ່າໃດມື້ຕໍ່ໜ້ານີ້ ຊາວຕ່າງປະເທດອຶ່ນໆອີກຫ້າຄົນ ຄືຊາວໄນຈີເຣຍສອງຄົນ ແລະຜູ້ຊາຍຄົນນຶ່ງຈາກປະ ເທດບຣາຊິລ ຜູ້ນຶ່ງຈາກຝຣັ່ງ ແລະຜູ້ນຶ່ງຈາກການາ ຈະຖືກປະຫານຊີ ວິດເຊັ່ນດຽວກັນ ຢູ່ເທິງເກາະຄຸກນອກເກາະ Java ຊຶ່ງເປັນເກາະໃຫຍ່ສຸດຂອງ ອິນໂດເນເຊຍ ຜູ້ຊາຍແປດຄົນ ແລະຜູ້ຍິງນຶ່ງຄົນ ທີ່ຮ້ອງວ່າ “Bali ທັງເກົ້າ” ໄດ້ຖືກຈັບຢູ່ສະໜາມບິນ ເມືອງ BaIi ໃນປີ 2005 ເຂົາເຈົ້າໄດ້ຕັດສິນວ່າມີຄວາມຜິດໃນຖານພະຍາມທີ່ຈະນຳເອົາ ເຮໂຣອິນຫລາຍກວ່າ 8 ກິໂລກັບຄືນໄປອອສເຕຣເລຍ ອອສເຕຣເລຍ ໄດ້ປຸກລະດົມຕໍ່ຕ້ານການປະຫານຊີວິດ ຄົນສັນຊາດຂອງຕົນ ນາຍົກລັດ ຖະມົນຕີອອສເຕຣເລຍ ທ່ານ Tony Abbott ໃນວັນພຸດມື້ນີ້ກ່າວວ່າ ທ່ານແມ່ນ “ຄັດຄ້ານ” ຕໍ່ການທີ່ຈະປະຫານຊີວິດ